PATVIRTINTA

Panevėžio Alfonso Lipniūno progimnazijos

direktoriaus 2015 m. rugpjūčio 31 d.

įsakymu Nr. VĮ-

**PANEVĖŽIO ALFONSO LIPNIŪNO PROGIMNAZIJOS 2015–2016 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Panevėžio Alfonso Lipniūno progimnazijos 2015–2016 mokslo metų pradinio ugdymo programos ugdymo planas (toliau – Ugdymo planas) reglamentuoja pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, ir neformaliojo vaikų švietimo programų įgyvendinimą progimnazijoje.

2. Ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi progimnazija gali savarankiškai bei tikslingai, atsižvelgdama į progimnazijos bendruomenės poreikius, planuoti ir organizuoti pradinį ugdymą.

3. Ugdymo plane vartojamos sąvokos:

**Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji** **grupė** – mokinių grupė dalykui diferencijuotai mokytis ar mokymosi pagalbai teikti.

**Progimnazijos ugdymo planas** – progimnazijoje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

4. Kitos Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO PLANO RENGIMAS**

5. Progimnazijos 2015–2016 mokslo metų pradinio ugdymo planas (toliau – Ugdymo planas) rengiamas, vadovaujantis Bendruoju ugdymo planu, Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, pradinį ugdymą, neformalųjį vaikų švietimą ir progimnazijos veiklą reglamentuojančiais teisės aktais bei mokyklos strateginiu planu.

6. Progimnazija, rengdama Ugdymo planą, rėmėsi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo procese informacija, progimnazijos įsivertinimo duomenimis.

7. Ugdymo planas parengtas darbo grupės, sudarytos progimnazijos direktoriaus 2015 m. gegužės 8 d. įsakymu Nr. VĮ-105, į ją bendradarbiavimo pagrindais įtraukiami mokytojai, administracijos, progimnazijos Vaiko gerovės komisijos, Mokinių tarybos atstovai.

7.1. Ugdymo plano projektas progimnazijos bendruomenei susipažinti skelbiamas progimnazijos interneto svetainėje [www.alipniunomokykla.lt](http://www.alipniunomokykla.lt) ir elektroniniame dienyne.

8. Ugdymo planas parengtas vieneriems mokslo metams.

9. Progimnazija įgyvendinanti pradinio ir pagrindinio ugdymo programas rengia atskirą pradinio ugdymo programos įgyvendinimo Ugdymo planą.

10. Ugdymo planą iki ugdymo proceso pradžios tvirtina progimnazijos direktorius, projektą suderinęs su Progimnazijos taryba (Progimnazijos tarybos 2015 m. birželio 18 d. posėdžio protokolas Nr. PT-2), Panevėžio miesto savivaldybės administracijos švietimo skyriumi (2015 m. rugpjūčio d. įsakymas Nr. VĮ-...).

11. Ugdymo plane įteisinami progimnazijos bendruomenės susitarimai dėl:

11.1. prioritetinių ugdymo tikslų ir uždavinių, keliamų progimnazijos numatytam ugdymo laikotarpiui (vieneriems metams);

11.2. pradinio ugdymo proceso organizavimo laikotarpių (pusmečiai), papildomų atostogų;

11.3. Bendrajai programai įgyvendinti skiriamų ugdymo valandų paskirstymo varianto (-ų), numatyto (-ų) Bendrojo ugdymo plano 24 punkte, pasirinkimo, ugdymo valandų konkrečiai klasei paskirstymo;

11.4. ugdymo turinio formavimo (integralaus, dalykinio ir (ar) mišraus ugdymo), mokymosi organizavimo formų (pamoka, projektinė, kūrybinė veikla ir pan.);

11.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;

11.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;

11.7. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo;

11.8. švietimo pagalbos mokiniui ir mokytojui teikimo (pvz., mokymosi pagalbos esant žemiems mokinių pasiekimams ar mokiniui (-iams) susiduriant su mokymosi sunkumais ir kt.);

11.9. ugdymo valandų, skiriamų mokinių ugdymo poreikiams tenkinti, panaudojimo;

11.10. klasių dalijimo į grupes, mažiausio mokinių skaičiaus jose nustatymo, laikinųjų grupių sudarymo;

11.11. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo;

11.12. mokinių ugdymo pasiekimų ir pažangos vertinimo metodikos ir tvarkos;

11.13. vadovėlių ir kitų mokymo(si) priemonių pasirinkimo,naudojimosi jomis progimnazijoje principų ir tvarkos;

11.14. pažintinės ir kultūrinės veiklos organizavimo;

11.15. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse;

11.16. prevencinių ir kitų ugdymo programų pasirinkimo ir jų įgyvendinimo (integruojant į Bendrosios programos dalykus ar vykdant atskiras programas, skiriant joms tikslines ugdymo valandas);

11.17. bendradarbiavimo su mokinių tėvais (globėjais) tikslų ir formų.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

12. Mokslo metai:

12.1. 2015–2016 mokslo metai prasideda 2015 m. rugsėjo 1 d., baigiasi 2016 m. rugpjūčio 31 d.. Ugdymo procesas prasideda 2015 m. rugsėjo 1 d., baigiasi 2016 m. rugpjūčio 31 d.

13. Vienerių mokslo metų ugdymo proceso trukmė 2015–2016 mokslo metais – 32 savaitės.

|  |  |  |
| --- | --- | --- |
| Mokslo metai | I pusmetis | II pusmetis |
| 2015-2016 mokslo metai | 2015-09-01 – 2016-01-22 | 2016-01-25 – 2016-05-31 |

14. Mokslo metai skirstomi pusmečiais:

15. Mokiniams skiriamos atostogos:

|  |  |
| --- | --- |
| Atostogos | 2015–2016 mokslo metai |
| Rudens | 2015-10-26–2015-10-30 |
| Žiemos (Kalėdų) | 2015-12-28–2016-01-08 |
| Žiemos | 2016-02-15 |
| Pavasario (Velykų) | 2016-03-21–2016-03-25 |
| Vasaros | 2016-06-01–2016-08-31 |

16. Papildomoms atostogoms skiriama 10 ugdymosi dienos (Progimnazijos tarybos 2015 m. birželio 18 d. posėdžio protokolas Nr. PT-2):

|  |  |
| --- | --- |
| 2015-2016 mokslo metai | |
| Atostogos prasideda | Atostogos baigiasi |
| 2015-11-02 | 2015-11-06 |
| 2016-02-17 | 2016-02-17 |
| 2016-03-29 | 2016-04-01 |

16.1. Esant poreikiui, suderinusi su mokinių tėvais (globėjais) ir Progimnazijos taryba progimnazija gali skirti papildomų atostogų laiką ir trukmę kitu laiku.

17. Iki 10 ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei veiklai. Ši veikla yra ugdymo proceso dalis, ja siekiama Bendrojoje programoje numatytų ugdymo tikslų:

|  |  |  |
| --- | --- | --- |
| Eil. Nr. | Mėnuo | Veikla |
| 1 | Rugsėjis | Mokslo ir žinių diena |
| 2 | Spalis | Progimnazijos gimtadienis ir Vardo diena |
| 3 | Lapkritis | Prevencinių programų diena ,,Galiu gyventi kitaip“ |
| 4 | Gruodis | Olimpiadų diena |
| 5 | Gruodis | Adventiniai, labdaros renginiai |
| 6 | Kovas (4 d.) | Amatų – Karjeros diena |
| 7 | Kovas (18 d.) | Krikščioniškųjų vertybių ugdymo diena (Kunigui Alfonsui Lipniūnui skirti renginiai) |
| 8-10 | Rugsėjis, gegužė, birželis | Edukacinių išvykų diena |

18. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į progimnaziją gali nevykti. Šios dienos įskaičiuojamos į ugdymo dienų skaičių. Progimnazijos direktorius priima sprendimus dėl ugdymo proceso koregavimo, apie priimtus sprendimus informuoja Progimnazijos tarybą, Panevėžio miesto savivaldybės administracijos švietimo skyrių.

**ANTRASIS SKIRSNIS**

**BENDROSIOS PROGRAMOS ĮGYVENDINIMO**

**BENDROSIOS NUOSTATOS**

19. Bendroji programa įgyvendinama, vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų vertinimo, aplinkos kūrimo nuostatomis.

20. Formuojant progimnazijos ugdymo turinį: planuojant progimnazijos mokinių pasiekimus, numatant ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant standartizuotus testus progimnazijoje rezultatus ir rekomendacijas dėl mokinių pasiekimų gerinimo.

21. Bendrajai programai ir neformaliojo švietimo programoms įgyvendinti:

21.1. 2015–2016 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |
| --- | --- |
| Dalykai | 1–4 klasėms skiriamos ugdymo valandos |
| Dorinis ugdymas (tikyba arba etika) | 128 |
| Lietuvių kalba (gimtoji) | 928 |
| Užsienio kalba | 192 |
| Matematika | 576 |
| Pasaulio pažinimas | 256 |
| Dailė ir technologijos | 256 |
| Muzika | 256 |
| Kūno kultūra | 352 |
| Valandos, skiriamos mokinių ugdymo(si) poreikiams tenkinti | 160 |
| Iš viso Bendrajai programai įgyvendinti | 3104 |
| Neformaliojo švietimo valandos | 256 |

22. Atsižvelgiant į iškeltus ugdymo tikslus, mokinių ugdymosi poreikius ir galimybes ugdymo valandos Bendrajai programai įgyvendinti paskirstomos taip:

22.1. perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių:

22.1.1. 2015–2016 mokslo metais:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų |
| Dorinis ugdymas (tikyba arba etika) | 64 | 64 | 128 |
| Lietuvių kalba (gimtoji) | 480 | 448 | 928 |
| Užsienio kalba | 64 | 128 | 192 |
| Matematika | 288 | 288 | 576 |
| Pasaulio pažinimas | 128 | 128 | 256 |
| Dailė ir technologijos | 128 | 128 | 256 |
| Muzika | 128 | 128 | 256 |
| Kūno kultūra | 160 | 192 | 352 |
| Valandos, skiriamos mokinių ugdymo(si) poreikiams tenkinti | 64 | 96 | 160 |
| Iš viso Bendrajai programai įgyvendinti | 1504 | 1600 | 3104 |
| Neformaliojo švietimo valandos | 128 | 128 | 256 |

22.2. Bendrosios programos ugdymo dalykams skiriant ugdymo valandas per savaitę:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dalykai** | **1a** | **1b** | **2a** | **2b** | **3a** | **3b** | **4a** | **4b** | **Pamokų skaičius** |
| Dorinis ugdymas (tikyba) | 1 | 1 | 1 | 1 | 1 | 1 | 1 | 1 | 8 |
| Lietuvių kalba (gimtoji) | 8 | 8 | 7 | 7 | 7 | 7 | 7 | 7 | 58 |
| Užsienio kalba (anglų) | - | - | 2 | 2 | 2 | 2 | 2 | 2 | 12 |
| Matematika | 4 | 4 | 5 | 5 | 5 | 5 | 4 | 4 | 36 |
| Pasaulio pažinimas | 2 | 2 | 2 | 2 | 2 | 2 | 2 | 2 | 16 |
| Dailė ir technologijos | 2 | 2 | 2 | 2 | 2 | 2 | 2 | 2 | 16 |
| Muzika | 2 | 2 | 2 | 2 | 2 | 2 | 2 | 2 | 16 |
| Kūno kultūra | 2 | 2 | 2 | 2 | 2 | 2 | 2 | 2 | 19 |
| Šokis | 1 | 1 |  |  | 1 | 1 | 1 | 1 | 6 |
| Privalomų ugdymo valandų skaičius mokiniui | 22 | 22 | 23 | 23 | 24 | 24 | 23 | 23 | 184 |
| Valandos, skiriamos mokinių ugdymo(si) poreikiams tenkinti |  |  | 1 | 1  1 | 1 | 1  1 | 1  1 | 1  1 | 10 |
| Neformalusis švietimas | 1 | 1 | 2 | 2 | 2 | 2 | 2 | 2 | 14 |

23. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į progimnazijos iškeltus ugdymo prioritetus, spręstinas ugdymo problemas:

|  |  |
| --- | --- |
| Valandos, skiriamos mokinių ugdymo(si) poreikiams tenkinti | Valandų skaičius |
| Konsultacinis centras (KC) mokiniams, turintiems mokymosi sunkumų - 2a, 2b | 1 |
| Konsultacinis centras (KC) gabių mokinių poreikių tenkinimui – 2a, 2b | 1 |
| Konsultacinis centras (KC) - kalbinių įgūdžių anglų kalba tobulinimas – 2a, 2b | 1 |
| Konsultacinis centras (KC) mokiniams, turintiems mokymosi sunkumų – 3a, 3b | 1 |
| Konsultacinis centras (KC) gabių mokinių poreikių tenkinimui – 3a, 3b | 1 |
| Gamtamokslinis tyrinėjimas ir eksperimentavimas - 3a, 3b | 1 |
| Konsultacinis centras (KC) gabių mokinių poreikių tenkinimui – 4a, 4b | 1 |
| Skaitymo gebėjimų ugdymas | 1 |
| Konsultacinis centras (KC) mokiniams, turintiems mokymosi sunkumų – 4a, 4b | 1 |
| Skaitymo gebėjimų ugdymas | 1 |

23.1. konsultacinius centrus (KC) lankančių mokinių sąrašas per metus gali kisti;

23.2. KC apskaita fiksuojama Neformaliojo švietimo dienyne;

23.3. KC užsiėmimų laiką įsakymu tvirtina progimnazijos direktorius;

23.4. pasibaigus pirmajam/antrajam pusmečiui KC vadovas parengia veiklos ataskaitą (ataskaitos forma pridedama – 1 priedas); ją pateikia progimnazijos Metodinės tarybos pirmininkui. Progimnazijos Metodinė taryba analizuoja ataskaitas, aptaria KC poreikio tęstinumą, išvadas pateikia direktoriaus pavaduotojui ugdymui.

24. Ugdymo valandų skaičių klasei per savaitę sudaro: privalomų ugdymo valandų skaičius visiemsklasės mokiniams, valandos, skiriamos mokinių ugdymo(si) poreikiams tenkinti, neformaliojo švietimo programoms įgyvendinti skiriamos ugdymo valandos, dalyko, kuriam mokyti klasė dalijama į grupes, ugdymo valandos.

25. Ugdymo valandos, nurodytos Ugdymo plano 21, 22 punktuose, numatytos Bendrajai programai įgyvendinti, progimnazijai ugdymo procesą organizuojant grupinio mokymosi forma kasdieniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

26. Klasės dalijamos į grupes:

26.1. užsienio kalbai (anglų) mokyti klasių koncentre sudaromos trys grupės (2a, 2b - trys grupės, 3a, 3b - trys grupės , 4a, 4b - trys grupės.

27. Ugdymo procesas gali būti organizuojamas pamoka ir kitomis mokymosi organizavimo formomis:

27.1. ugdymo procesą organizuojant pamoka ugdymo(si) laikas: 1 - oje klasėje – 35 min., 2–4 - ose klasėse – 45 min.; per dieną turi būti ne daugiau kaip 5 pamokos (vadovaujantis Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“);

27.1.1. pertraukos, skirtos mokinių poilsiui: dvi pertraukos po 20 min.; kitos pertraukos po 10 min.;

27.2. ugdymo procesą organizuojant kitomis ugdymo organizavimo formomis (integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo švietimo programų turinį:

27.2.1. ugdymo procesas gali būti skirstomas į įvairios nepertraukiamos trukmės periodus;

27.2.2. ugdomoji veikla (derinant formaliojo ir neformaliojo švietimo programų turinį) per dieną gali trukti ilgiau nei 5 ugdymo valandas, atsižvelgiant į tai, kiek skiriama laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti.

28. Ugdymą organizuojant tiek pamoka, tiek kitomis mokymosi organizavimo formomis, gali būti realizuojamas ir dalykų programų, ir integruoto ugdymo turinio įgyvendinimas.

29. Ugdymo procesas gali būti organizuojamas ne tik progimnazijoje, bet ir už jos ribų (miesto bibliotekose, muziejuose, Gamtos mokykloje, edukacinių išvykų po šalį metu ir kt.).

30. Progimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

31. Ugdymo sričių / ugdymo dalykų programų įgyvendinimas:

31.1. **Dorinis ugdymas**:

31.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;

31.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

31.2. **Kalbinis ugdymas:**

31.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

31.2 2. **pirmosios užsienio kalbos mokymas**:

31.2.2.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

31.2.2.2. tėvai (globėjai) parenka mokiniui vieną iš progimnazijos siūlomų Europos kalbų (anglų, vokiečių) (toliau – užsienio kalba);

31.2.2.3. užsienio kalbai mokyti visose 2–4 klasėse skiriama po 2 ugdymo valandas per savaitę.

31.3. **Socialinis ir gamtamokslinis ugdymas:**

31.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Ugdymo veiklos turi sudaryti sąlygas ugdytis praktinius gamtamokslinius gebėjimus, todėl dalis (1/4) dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje (parke, miške, prie vandens telkinio ar pan.) aplinkoje, laboratorijose;

31.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.).

31.4. **Matematinis ugdymas:**

31.4.1. organizuojant matematinį ugdymą vadovaujamasi Bendrosios programos matematikos dalyko programa, nacionalinių ir tarptautinių mokinių pasiekimų tyrimų rekomendacijomis, naudojamos informacinės komunikacinės technologijos, skaitmeninės mokomosios priemonės.

31.5. **Kūno kultūra:**

31.5.1. viena kūno kultūros ugdymo valanda per savaitę 1a, 1b, 3a, 3b, 4a, 4b klasėse skiriama šokiui;

31.5.2. 2a ir 2b klasėse kūno kultūrai skiriamos 2 ugdymo valandos per savaitę; mokiniams sudaromos sąlygos ne mažiau kaip vieną valandą per savaitę lankyti aktyvaus judėjimo pratybas progimnazijoje ar kitoje neformaliojo švietimo įstaigoje;

31.5.3. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.

31.6. **Meninis ugdymas (dailė ir technologijos, muzika, šokis):**

31.6.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko, Ugdymo plano 21, 22 punktuose;

31.6.2. atsižvelgiant į progimnazijos bendruomenės meninio ugdymo poreikius:

31.6.2.1 įgyvendinama šokio programa 1a, 1b, 3a, 3b, 4a, 4b klasėse, skiriant vieną ugdymo valandą iš kūno kultūros dalykui skiriamų ugdymo valandų per savaitę;

32. Mokiniai, besimokantys pagal formalųjį švietimą papildančio ugdymo programas muzikos, dailės, kitų menų ir sporto mokyklose nuo atitinkamo dalyko pamokų lankymo progimnazijoje gali būti atleidžiami, jei pamoka yra pirma arba paskutinė tvarkaraštyje ir tėvai (globėjai) iki rugsėjo 15 d. pristato progimnazijos direktoriui pažymą iš neformaliojo švietimo įstaigos ir neformaliojo vaikų švietimo programą:

32.1. dalyko, nuo kurio pamokų atleidžiamas mokinys, mokytojas susipažįsta su neformaliojo vaikų švietimo programa, ši programa turi derėti su bendrųjų programų turiniu;

32.2. tėvai (globėjai) kartu su dalyko mokytoju užpildo „Prašymą – sutartį“;

32.3. progimnazijos direktorius tvirtina atsiskaitymo grafiką;

32.4. atleisti nuo kūno kultūros, dailės, šokio, muzikos pamokų 1-4 klasių mokiniai kito mokomojo dalyko pasirinkti negali;

32.5. pamokose nedalyvaujančių mokinių saugumą užtikrina mokinių tėvai (Progimnazijos tarybos 2015 m. birželio 18 d. posėdžio protokolas Nr. PT-2).

33. **Integruojamųjų, prevencinių ir kitų ugdymo programų įgyvendinimas:**

33.1. Į Bendrosios programos ugdymo dalykų programų turinį integruojama:

33.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 “Dėl Pradinio ir pagrindinio ugdymo bendrųjų programų patirtinimo“ 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

33.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, ir Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“;

33.1.3. etninės kultūros ugdymas;

33.1.4. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

33.1.5. ugdymas karjerai.

33.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ugdymo bendrosios, Žmogaus saugos bendrosios, etnokultūros ugdymo, kitos programos, informacinių komunikacinių technologijų ugdymo turinys ir fiksuoja trumpalaikiuose planuose.

33.3. Įvykus integruotai pamokai, vadovo veiklai e-dienyne skyriuje ,,Integruota pamoka“/,,Klasės veiklos“/,,Klasės valandėlės“ įrašomas integruojamos programos pavadinimas arba dalykas. Jei pamokoje/klasės vadovo veikloje dirbo keli mokytojai, nurodomi mokytojai, su kuriais vykdyta integruota veikla. Jei programai skiriama viena iš 10 mokymosi dienų, veiklą klasės vadovas fiksuoja skyriuje ,,Kultūrinė, meninė, pažintinė, kūrybinė, sportinė, praktinė veikla“.

34. **Ugdymo turinio planavimas:**

34.1. 1-4 klasių mokytojos rengia ilgalaikius metinius planus, klasės vadovo veiklos planus, aptaria juos metodinėje grupėje ir suderina su kuruojančiu direktoriaus pavaduotoju ugdymui iki rugpjūčio 30 d. (2 priedas);

34.2. trumpalaikius planus rengia savaitei, fiksuoja elektroniniame dienyne;

34.3. specialiųjų poreikių turinčių mokinių ugdymo programas iki rugsėjo 4 d. suderina su progimnazijos Vaiko gerovės komisija;

34.4. ilgalaikių metinių planų, klasės vadovo veiklos plano ir programų rengimo formą nustato Metodinė taryba (Metodinės tarybos 2013 m. birželio 6 d. posėdžio protokolas Nr. 9).

34.5. planus ar programas mokytojas pristato kuruojančiam direktoriaus pavaduotojui ugdymui elektroninėje laikmenoje.

35. **Mokinių mokymosi krūvio reguliavimas:**

35.1. namų darbai:

35.1.1. 1-4 klasių mokiniams skiriami namų darbai atsižvelgiant į individualią mokinio pažangą ir pasiekimus;

35.1.2. atostogų laikotarpiui mokiniams namų darbai neskiriami;

35.2. per dieną atliekamas vienas diagnostinis darbas;

35.3. mokiniai, besimokantys muzikos, dailės, kitose menų ir sporto mokyklose ar kitose neformaliojo vaikų švietimo įstaigose, atleidžiami nuo atitinkamo privalomojo dalyko savaitinių pamokų, jų dalies lankymo**,** jei pamoka yra pirma ir paskutinė tvarkaraštyje ir tėvai (globėjai) iki rugsėjo 15 d. pristato progimnazijos direktoriui prašymą ir pažymą iš neformaliojo švietimo įstaigos.

35.4. direktoriaus pavaduotojas ugdymui organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę.

36. **Vadovėlių ir kitų mokymo(si) priemonių pasirinkimo progimnazijoje principai ir tvarka:**

36.1. vadovėliais ir dalimi mokymo(-si) priemonių mokinius aprūpina progimnazija;

36.2. vadovėlius ir mokymo priemones mokytojas renkasi atsižvelgdamas į mokinių pasirengimo lygį, progimnazijoje esamus fondus ir galiojančių bendrojo ugdymo dalykų vadovėlių sąrašus, pasitarus su tėvais (globėjais); priemonių sąrašas nurodomas ilgalaikiuose planuose.

**KETVIRTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

37. Mokinių pasiekimai ir pažanga vertinami, vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, Bendrąja programa, Mokinių mokymosi pažangos ir pasiekimų vertinimo tvarkos aprašu, patvirtintu Panevėžio Alfonso Lipniūno progimnazijos direktoriaus 2015 m. birželio 23 d. įsakymu Nr. VĮ-134.

38. Mokytojas planuoja mokinių ugdymosi pasiekimus ir vertinimą, vadovaudamasis progimnazijoje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Planuodamas pirmos klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus.

39. Vertinant mokinių pasiekimus ir pažangą, taikomas formuojamasis, diagnostinis, apibendrinamasis vertinimas:

39.1. **formuojamasis vertinimas** atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes;

39.2. **diagnostinis vertinimas** pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:

39.2.1. atsižvelgiant į tai, ką norima įvertinti (vertinimo tikslą), gali būti taikomi įvairūs diagnostinio vertinimo būdai: projektiniai, kontroliniai darbai, testai ir kt. Per dieną neturėtų būti atliekamas daugiau nei vienas diagnostinis darbas;

39.2.2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

39.2.3. mokytojas renkasi vertinimo informacijos kaupimo būdus ir formas (vertinimo aplanką, vertinimo aprašą, pasiekimų knygelę);

39.3. **apibendrinamasis vertinimas** atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami, vertinant mokinio per progimnazijoje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

39.3.1. elektroniniame dienyne:

39.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

39.3.1.2. dorinio ugdymo pasiekimai įrašomi atitinkamoje skiltyje, nurodoma padaryta arba nepadaryta pažanga: „p. p.“ arba „n. p.“;

39.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje skiltyje įrašant „p. p.“ arba „n. p.“;

39.3.1.4. pusmečio pabaigoje įrašas ,,atleista“ įrašomas, jei mokinys yra atleistas pagal gydytojo rekomendaciją ir progimnazijos direktoriaus įsakymą.

39.3.1.5. progimnazijos/mokytojo pasirinktoje pasiekimų vertinimo (informacijos fiksavimo) formoje (mokinių pasiekimų ir pažangos įvertinimo apraše, vertinimo aplankuose, pasiekimų knygelėse, elektroniniame dienyne);

39.3.1.6. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

40. Mokinių, kurie mokosi pagal pritaikytą bendrąją ugdymo programą, mokymosi pažanga ir pasiekimai ugdymo procese vertinami pagal Bendrosiose programose numatytus pasiekimus, atsižvelgiant į mokinių daromą asmeninę pažangą, vadovaujantis Ugdymo plano 37-39 punktais.

41. Tėvai (globėjai) apie jų vaikų mokymosi pasiekimus informuojami elektroniniame dienyne, pasiekimų knygelėse, įrašais mokinių sąsiuviniuose, ištaisius darbus. Taip pat informacija tėvams (globėjams) teikiama individualių pokalbių, tėvų susirinkimų, atvirų durų dienų metu.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

42. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

  43. Neformaliajam švietimui 1–4 klasėms ugdymo valandų skaičius per metus numatomas  Ugdymo plano 21 punkte. Šios valandos naudojamos tik neformaliojo švietimo programoms įgyvendinti.

44. Atsižvelgiant į progimnazijos tapatumą bei kiekvienų mokslo metų pabaigoje (gegužės mėnesį) mokinių ir jų tėvų atliekamos apklausos rezultatus apie neformaliojo švietimo poreikius (prireikus jie tikslinami mokslo metų pradžioje), numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, neformaliojo švietimo valandos skiriamos dorinių vertybių ugdymui, meninėms (dailė-technologijos, muzika, šokis, teatras), sportinėms, gamtamokslinėms, socialinių įgūdžių formavimo, tautinio tapatumo programoms įgyvendinti. Neformaliojo švietimo valandos mokiniams neprivalomos ir laisvai pasirenkamos.

           45.  Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“. Rengiamos ir siūlomos neformaliojo švietimo ugdymo programos, parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (kūrybinių gebėjimų plėtojimo, gamtamokslinio tyrinėjimo, pažinimo).

46. Mokinių skaičius neformaliojo švietimo grupėje yra ne mažesnis kaip 12 mokinių; grupės sudėtis per mokslo metus gali keistis (Progimnazijos tarybos 2015 m. birželio 18 d. posėdžio protokolas Nr. PT-2).

47. Neformalusis švietimas organizuojamas po pamokų; neformaliojo švietimo užsiėmimai įtraukiami į neformaliojo švietimo tvarkaraštį, veikla fiksuojama elektroniniame dienyne.

48. Neformaliojo švietimo programas rengia būrelio vadovai, jas aptaria dalyko metodinėje grupėje, iki rugsėjo 4 d. suderina su kuruojančiu direktoriaus pavaduotoju ugdymui. Programas tvirtina progimnazijos direktorius (3 priedas).

**ŠEŠTASIS SKIRSNIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

49. Mokinio, baigusio užsienio valstybės, tarptautinės organizacijos pradinio ugdymo programos dalį (toliau – tarptautinė pradinio ugdymo programa), įgytus pasiekimus pripažįsta progimnazija, remdamasi mokinio turimais dokumentais (išrašais, pažymėjimais ir pan.). Progimnazija gali organizuoti įgytų pasiekimų patikrinimą. Jei nustatoma, kad reikalinga tikslinė pagalba programų skirtumams likviduoti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualus ugdymo planas, mokymosi galimybės aptariami su mokinio tėvais (globėjais).

**SEPTINTASIS SKIRSNIS**

**MOKINIŲ MOKYMO NAMIE ORGANIZAVIMAS**

50. Vaikai, kuriems taiskalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

51. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

51.1. Bendroji programa įgyvendinama, ugdymą organizuojant pagal atskirus ugdymo dalykus (išskyrus kūno kultūros programą) ar integruojant ugdymo dalykų turinį;

51.2. progimnazija, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

51.3. mokinys gydytojo leidimu dalį ugdymo valandų / pamokų gali lankyti progimnazijoje. Šios ugdymo valandos / pamokos įrašomos į mokinio individualų ugdymo planą;

51.4. namie savarankišku mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**UGDYMO ORGANIZAVIMAS**

**PIRMASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMO BENDROSIOS NUOSTATOS**

52. Progimnazija, rengdama progimnazijos / klasės ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, progimnazijos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, šio skyriaus nuostatomis ir kitomis, progimnazijai aktualiomis, Bendrojo ugdymo plano nuostatomis;

53. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (integralus ar pagal dalykus), parenkamos mokymosi organizavimo formos (pamoka, projektine veikla ar pan.), pritaikomos ugdymosi erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.

54. Organizuodama mokinių, turinčių specialiųjų ugdymosi poreikių, ugdymą, progimnazija atsižvelgia į:

54.1. mokinių specialiuosius ugdymosi poreikius, jų lygį (nedideli, vidutiniai, dideli);

54.2. progimnazijos ir tėvų (globėjų) įsipareigojimus, įteisintus mokymo sutartyje;

54.3. mokymosi formą ir mokymo proceso organizavimo būdą;

54.4. ugdymo programą (Bendrąją programą ar pradinio ugdymo individualizuotą programą);

54.5. turimas mokymo lėšas;

54.6. mokymosi ir švietimo pagalbos reikmes;

54.7. ugdymosi erdves.

55. Progimnazija, sudarydama progimnazijos, klasės ar individualų ugdymo planą:

55.1. vadovaujasi pradinio ugdymo dalykų programoms įgyvendinti skiriamų ugdymo valandų, nurodytų Ugdymo plano 21, 22 punktuose, skaičiumi;

55.2. per mokslo metus, progimnazijos Vaiko gerovės komisijai ar pedagoginei psichologinei tarnybai įvertinus ir rekomendavus, gali keisti specialiųjų pratybų skiriamų valandų skaičių;

55.3. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;

55.4. atsižvelgdama į mokinio sveikatos sutrikimus ir progimnazijos Vaiko gerovės komisijos rekomendacijas, specialiųjų ugdymosi poreikių turintiems mokiniams gali trumpinti ugdymo veiklų / pamokų trukmę 5 min., o sutaupytą laiką skirti mokinių veiklai keisti, pertraukoms organizuoti.

56. Progimnazijos Vaiko gerovės komisijos ar pedagoginės psichologinės tarnybos ar švietimo pagalbos tarnybos siūlymu, tėvų (globėjų) pritarimu mokiniai, turintys vidutinių, didelių specialiųjų ugdymosi poreikių, gali:

56.1. nesimokyti ar pradėti vėliau mokytis užsienio kalbos (dėl intelekto sutrikimo, klausos sutrikimo, kalbėjimo ir kalbos sutrikimo, turintys kochlearinius implantus, įvairiapusių raidos ir mokymosi sutrikimų);

56.2. bendrojo ugdymo klasėse besimokantiems mokiniams visi Ugdymo plano keitimai, susiję su atleidimu nuo dalykų mokymosi, įforminami progimnazijos direktoriaus įsakymu.

57. Mokinio, turinčio specialiųjų ugdymosi poreikių, mokymosi pažanga ir pasiekimai vertinami vadovaujantis Ugdymo plano 37-41 punktų nuostatomis.

**antrasis SKIRSNIS**

**Švietimo pagalbos (PSICHOLOGINĖS, Specialiosios pedagoginės, SOCIALINĖS PEDAGOGINĖS ir specialiosios) teikImaS**

58. Švietimo pagalbos, teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birželio 15 d. įsakymu Nr. ISAK-941 „Dėl Socialinės pedagoginės pagalbos teikimo tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

59. Specialųjį ugdymą(si) ir/ar švietimo pagalbą specialiųjų ugdymosi poreikių turinčiam mokiniui skiria:

59.1. Pedagoginė psichologinė tarnyba, įvertinusi pedagoginiu, psichologiniu, medicininiu ir socialiniu pedagoginiu aspektais (specialųjį ugdymą(si) ir/ar švietimo pagalbą).

60. Progimnazijoje specialiąją pedagoginę pagalbą specialiųjų ugdymosi poreikių turinčiam mokiniui teikia:

60.1. logopedas – 1-4 klasių mokiniams, turintiems kalbos, kalbėjimo ir kitų komunikacijos sutrikimų skiriama po 2 logopedines pratybas per savaitę grupinėms, pogrupinėms, individualioms logopedinėms pratyboms ne pamokų metu (reikalui esant skiriama intensyvesnė pagalba);

60.2. specialusis pedagogas – 1-4 klasių mokiniams pamokų metu. Mokiniams skiriama po 1-2 lietuvių kalbos ir matematikos bei kitų dalykų (pagal poreikį) specialiąsias pratybas per savaitę pamokų metu (reikalui esant skiriama intensyvesnė pagalba).

61. Socialinę pedagoginę pagalbą teikia socialinis pedagogas:

61.1.Socialinė pedagoginė pagalba teikiama pamokų ir ne pamokų metu pagal poreikį.

61..2. Socialinės pedagoginės pagalbos teikimo sritys:

61.2.1. konsultavimas - mokinio, mokinių grupės, mokytojų, tėvų (globėjų), siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis ir kitaip elgtis;

61.2.2. tyrimų organizavimas - aplinkos poveikio mokinio(-ių) ugdymosi sunkumams nustatyti analizė;

61.2.3. socialinių ir gyvenimo įgūdžių formavimas - mokymas priimti sprendimus ir spręsti

problemas, kūrybiškai ir kritiškai mąstyti, bendrauti, skatinimas pažinti save, laikytis visuomenei priimtinų elgesio normų, valdyti emocijas, ugdyti sveikos gyvensenos įgūdžius ir kt.;

61.2.4. elgesio korekcija - socialiai priimtino elgesio modeliavimas;

61.2.5. nusikalstamumo, progimnazijos nelankymo, narkotinių ir psichotropinių medžiagų vartojimo, smurto, savižudybių ir kitų neigiamų socialinių veiksmų prevencija;

62. Specialiąją pagalbą teikia mokytojo padėjėjas:

62.1. pagalba teikiama PPT nurodymu vidutinių, didelių specialiųjų ugdymosi poreikių turintiems mokiniams ugdymo proceso metu (pamokų, pertraukų, popamokinės veiklos, neformaliojo švietimo, renginių ir išvykų metu);

62.2. mokytojo padėjėjas padeda mokiniui ar/ir mokinių grupei atlikti su ugdymusi, savitarna, savitvarka ir maitinimusi susijusias veiklas, padeda orientuotis aplinkoje, judėti, tinkamai naudotis ugdymui skirtomis techninėmis pagalbos priemonėmis, teikia teksto skaitymo ir konspektavimo bei kitas paslaugas.

63. Specialistų (specialiojo pedagogo, logopedo, socialinio pedagogo), mokytojo padėjėjo pagalba derinama tarpusavyje.

**ketvirtasis SKiRSNIS**

**mokinių, TURINČIŲ Specialiųjų ugdymosi poreikių,**

**mokymas namie**

64. Dėl ligos ar patologinės būklės negalinčių mokytis mokykloje specialiųjų ugdymosi poreikių turinčių mokinių mokymo namie ugdymo turinys formuojamas, parenkant ugdymo sritis, pritaikant dalykų programas pagal šių mokinių gebėjimus, ugdymosi poreikius ir atsižvelgiant į gydytojų rekomendacijas.

65. Mokiniams pagal Bendrąją programą mokyti namie skiriamas Ugdymo plano 51.4 papunktyje nurodytas valandų skaičius, iš jų 1–2 ugdymo valandas galima skirti specialiajai pedagoginei pagalbai teikti.

66. Mokiniams dėl nežymaus intelekto sutrikimo pagal pradinio ugdymo individualizuotą programą mokyti namie skiriamas Ugdymo plano 51.4 papunktyje nurodytas valandų skaičius, iš jų 1–2 ugdymo valandas galima skirti specialiajai pedagoginei pagalbai teikti.

67. Mokiniams, turintiems vidutinį, žymų intelekto sutrikimą, pagal pradinio ugdymo individualizuotą programą mokyti namie skiriamos 8 valandos per savaitę:

67.1. iš jų 1–2 ugdymo valandas galima skirti specialiajai pedagoginei pagalbai teikti;

67.2. mokinį namie ugdo specialusis pedagogas, atsižvelgdamas į individualius kiekvieno vaiko gebėjimus ir reikmes, individualiai pritaiko mokiniui bendrąją pradinio ugdymo programą, lavina jo gebėjimus ir įgūdžius, konsultuoja tėvus (globėjus);

**Penktasis SKIRSNIS**

**MOKINIŲ, TURINČIŲ Specialiųjų UGDYMOSI poreikių IR besimokančių pagal bendrĄją programą, ugdymas**

68. Mokiniams, kurie mokosi pagal Bendrąją programą, ją pritaikius, ugdymo planas sudaromas vadovaujantis Ugdymo plano 21, 22 punktuose dalykų programoms įgyvendinti nurodytu ugdymo valandų skaičiumi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**PANEVĖŽIO ALFONSO LIPNIŪNO PROGIMNAZIJA**

**\_\_\_\_\_\_\_\_\_\_\_\_\_\_\_\_\_\_\_\_\_KONSULTACINIO CENTRO \_\_\_\_\_ KLASĖMS**

(Dalyko pavadinimas)

**VEIKLOS ATASKAITA**

**\_\_\_\_\_\_\_ – \_\_\_\_\_\_ pirmasis pusmetis/mokslo metai**

1. Veiklai skirta \_\_\_\_ valanda (-os) per savaitę.

2. Kiek ir kokių klasių mokinių apsilankė KC, suteikta pagalba per pirmąjį pusmetį/mokslo metus?

|  |  |  |  |  |  |  |
| --- | --- | --- | --- | --- | --- | --- |
| Mėnuo | Mokinių, lankiusiųjų KC, skaičius, klasė | Lankėsi: | | | | |
| Dirbta su gabiaisiais mokiniais | Suteikta pagalba: | | | Pastabos | |
| Mokytojui rekomendavus, pastebėjus mokymosi sunkumus | Po ligos | Kitos priežastys (įvardinkite) |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |

3. Kiek konsultacijos įtakojo mokinių pasiekimus? (Įsivertinti bendradarbiaujant su dalyko mokytoju).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokytojo vardas, pavardė, parašas)

**2 priedas**

**PANEVĖŽIO ALFONSO LIPNIŪNO PROGIMNAZIJA**

**ILGALAIKIS METINIS PLANAS ... KLASEI**

**2015 - 2016 m. m.**

**I. Situacijos analizė**:

**Bendroji informacija**

**Mokinių skaičius: ... .**

**Amžius: ... .**

**Žinios apie šeimas:**

**Žinios apie sveikatą:**

**Dorinis ugdymas:**

**Užsienio kalba:**

**Neformalusis švietimas:**

**Logopedinės pratybos:**

**Trumpa mokinių charakteristika**

**II. Bendrieji ugdymo uždaviniai**:

**III. Mokymo ir mokymosi turinys.**

**Priemonės:**

**Vertinimas:**

**Individualizavimas ir diferencijavimas:**

|  |  |  |  |  |
| --- | --- | --- | --- | --- |
| Dalykas | Pasiekimai | Mėnuo, valandų skaičius, rezervinės valandos | Mokymo(si) turinys | Pastabos  (refleksija) |

\* būtina numatyti rezervines valandas kiekvienai temai (10%)

**Klasės vadovo veikla**

|  |  |  |  |  |
| --- | --- | --- | --- | --- |
| Mėnuo | Veiklos turinys | | | |
| Klasės valandėlės, kiti renginiai | Individualus darbas su mokiniais  (pagal poreikį) | Bendradarbiavimas su dalykų mokytojais | Pedagoginis tėvų švietimas, individualus konsultavimas (pagal poreikį) |

Klasės mokytoja parašas V. Pavardė

PRITARTA: SUDERINTA:

Pradinių klasių mokytojų metodinės grupės susirinkimo Direktoriaus pavaduotoja ugdymui

2015- 08 - ... , protokolas Nr. ... V. Pavardė, parašas

Pirmininkė 2015 -08 - ...

V. Pavardė , parašas

**3 priedas**

PATVIRTINTA:

Panevėžio Alfonso Lipniūno

progimnazijos direktoriaus

2015-09-01 įsakymu Nr.....

**Neformaliojo švietimo programa**

**(pavadinimas)**

**Programą parengė:**

**Tikslas:**

**Uždaviniai:**

**Darbo metodai, formos, būdai:**

**Planuojami pasiekti rezultatai:**

|  |  |  |  |
| --- | --- | --- | --- |
| Eil. Nr. | Tema | Turinys | Val. sk. |
| 1. |  |  |  |
| 2. |  |  |  |
| 3. |  |  |  |
|  | **Atsiskaitymo forma** |  |  |
|  | Iš viso |  | ... val. |

Būrelio vadovo V. Pavardė, parašas

PRITARTA: SUDERINTA:

Pradinių klasių mokytojų Direktoriaus pavaduotoja ugdymui

metodinės grupės susirinkimo V. Pavardė, parašas

2015 -08 -... , protokolas Nr.... 2015 -08 -...

Pirmininkė

V.Pavardė , parašas